stanford-oval/wikipedia huggingface dataset:
רוסלן חומצ'ק

| --- | --- |

 לידה:  5 ביוני 1967 (בן 57) רובנו, ברה"מ 
 מדינה:  אוקראינה אוקראינה
 השכלה:  Moscow Higher Military Command School  National Defense University of Ukraine 
 בן או בת זוג:  Anna Kovalenko 
 השתייכות:  צבא יבשה 
 תקופת הפעילות:  מ-2001 
 דרגה:  גנרל-פולקובניק כוחות השריון 
 פעולות ומבצעים
 מלחמת האזרחים באוקראינה 
 עיטורים
 מסדר ההצטיינות האוקראיני, דרגה 3  מסדר ההצטיינות האוקראיני  badge for military valour  מסדר ההצטיינות האוקראיני, דרגה 2  Medal "10 years to the Armed Forces of Ukraine"  Medal "15 years to the Armed Forces of Ukraine"  Defender of the Motherland Medal  בפסקה זו 2 רשומות נוספות שטרם תורגמו 
 
רוסלן בוריסוביץ' חומצ'ק (באוקראינית: Русла́н Бори́сович Хомча́к;‏ נולד ב-5 ביוני 1967) הוא איש צבא אוקראיני המשמש כסגן ראשון למזכיר המועצה לביטחון לאומי והגנה של אוקראינה.
התגייס לצבא הסובייטי ב-1984. ב-1988 סיים בי ספר לקצינים במוסקבה. שירת בכוח הכיבוש הסובייטי במזרח גרמניה ולאחר מכן ביחידת שריון שהוצבה בבלארוס. בינואר 1993 עבר לצבא אוקראינה.
עד למינויו לתפקידו הנוכחי היה חומצ'ק המפקד העליון של הכוחות המזוינים של אוקראינה. הוא כיהן כרמטכ"ל צבא אוקראינה מאז 21 במאי 2019, וב-28 במרץ 2020, בעקבות צו של הנשיא ולדימיר זלנסקי שפיצל את תפקיד הרמטכ"ל ויצר תפקיד-על של מפקד הכוחות המזוינים, מונה חומצ'ק לתפקיד מפקד הכוחות המזוינים והעביר את תפקיד ראש המטה הכללי לסרהי קורניצ'וק.
ב-27 ביולי 2021 התמנה חומצ'ק לסגן המזכיר הראשון של המועצה לביטחון לאומי ולהגנה של אוקראינה ותחתיו מונה ולרי זלוז'ני למפקד העליון של הכוחות המזוינים של אוקראינה.
פלילים

ב-6 במאי  2024, נודע כי משרד הפנים של רוסיה הכניס את רוסלן חומצ'ק לרשימת מבוקשים.
הערות שוליים

↑  https://nv.ua/world/geopolitics/ruslan-homchak-obyavlen-v-rozysk-v-rossii-50415884.html
| --- | --- |
בקרת זהויות :  GND: 1256298972  VIAF: 8084165139014700560002   WorldCat (עם VIAF): 8084165139014700560002 
ערך זה הוא קצרמרבנושא אוקראינים ובנושא אנשי צבא. אתם מוזמנים לתרום לוויקיפדיה ו.
קים בום

זהו שם קוריאני; שם המשפחה הוא .
| --- | --- |

 לידה:  7 ביולי 1989 (בן 35) סיאול, קוריאה הדרומית 
 שם לידה:  김상범 
 מדינה:  קוריאה הדרומית 
 תקופת הפעילות:  מ-2006 
 מקום לימודים:  אוניברסיטת צ'אנג-אנג  Kyungbock High School 
 http://www.starship-ent.com/profile/artists/kimbeom.php
 פרופיל ב-IMDb
 חתימה:   
 
קים סאנג-בום, בשם הבמה שלו: קים בום (בהנגול: 김상범; בהנג'ה: 金尚泛; ‏נולד ב־7 ביולי 1989) הוא שחקן, רקדן, זמר ודוגמן דרום קוריאני. ידוע בעיקר בשל תפקידו כסו יי-יונג בדרמת הטלוויזיה "בנים על פני פרחים".
בשנת 2014 הצטלם בסדרה דרום-קוריאנית לצד מון גון-יונג.
רוסליה מרה

| --- | --- |
אין תמונה חופשית
 לידה:  28 בינואר 1944 לה קורוניה, ספרד 
 פטירה:  15 באוגוסט 2013 (בגיל 69) לה קורוניה, ספרד 
 מדינה:  ספרד 
 מקום קבורה:  Liáns, Oleiros 
 בן או בת זוג:  אמאנסיו אורטגה (1966–1986) 
 פרסים והוקרה:  מדליית קסטלאו (2004) 
 www.paideia.es
 
רוסליה מרה (בספרדית: Rosalía Mera; 28 בינואר 1944 - 15 באוגוסט 2013) הייתה אשת עסקים ספרדייה. ב-1975 ייסדה יחד עם בעלה אמאנסיו אורטגה את רשת האופנה זארה. בעת מותה הייתה האישה העשירה ביותר בספרד, והאישה העשירה ביותר שהתעשרה בזכות עצמה בעולם.
ביוגרפיה

רוסליה מרה נולדה בלה קורוניה שבמחוז גליסיה בצפון ספרד. היא נולדה למשפחה ממעמד הפועלים. אביה עבד בחברת החשמל והגז פנוזה (אנ') ואמה הייתה אנאלפביתית שניהלה אטליז. בגיל 11 עזבה את בית הספר, והחלה לעבוד כתופרת בחנות הבגדים לה מאחה. בעבודה זו פגשה את אמאנסיו אורטגה שעבד שנער שליחויות, והשניים נישאו ב-1966. לזוג נולדו שני ילדים: סנדרה שנולדה ב-1968, ומרקוס שנולד ב-1971 עם שיתוק מוחין.
בשנת 1963 הקימה יחד עם אמאנסיו אורטגה, את GOA עסק לייצור חלוקי אמבטיה והלבשה תחתונה, שחיקו עיצובים של מותגים ידועים במחירים נמוכים.
בשנת 1975 פתחו בני הזוג את החנות הראשונה בעיר א קורוניה שבגליסיה, ספרד. לאחר שהחנות הפכה לסיפור הצלחה, נפתחו עוד חנויות ברחבי ספרד. לאחר כעשור הקימו בני הזוג את חברת ההחזקות אינדיטקס. בשנת 2001 הפכה החברה לציבורית לפי שווי של 9 מיליארד אירו.
במהלך שנות ה-80 שונו העיצוב וההפצה של המותג כדי להתאים אותו יותר לקהל הצעיר. בני הזוג נפרדו ב-1986 על רקע בגידה של אורטגה שילד עם אישה אחרת, פלורה פרז, בת מחוץ לנישואים. למרות הגירושים, נותרה מרה מבעלי המותג והייתה מעורבת בניהולו, עד מותה ב-2013.
ב-2011 השקיעה כ-350 מיליון פאונד במלון הפאר הלונדוני בולגרי.
ב-1973 השלימה מרה לימודים והוציאה תעודת הוראה כמורה בבית ספר יסודי, בהמשך למדה פסיכולוגיה.
מרה הייתה מעורבת בעבודת צדקה ובשילוב אנשים בעלי מוגבלויות במעגל העבודה במסגרת קרן פאידיאה גליסיה (Paideia Galiza) שיסדה על רקע שיתוק המוחין של בנה. מרה הייתה פמיניסטית ובשנותיה האחרונות דיברה בעד זכותן של נשים להפלות נגד יוזמות הממשלה. היא תמיכה בתנועת ההמונים האינדינאדוס (המתמרמרים) שהפגינו ברחובות ספרד ב-2011 נגד השחיתות ומדיניות הצנע של ממשלת מריאנו ראחוי.
ב-14 באוגוסט 2013 אושפזה מרה בבית חולים במנורקה לאחר שחוותה שבץ מוחי. היא הוטסה והובהלה לבית החולים סאן רפאל בלה קורוניה, שם נפטרה. היא הורישה את הונה לבתה סנדרה.
הערות שוליים

1 2  איילת כרמל, ‏אני לא שייכת לשום מעמד, אני מזדהה יותר עם הסביבה הענייה שהייתה עולמי, באתר גלובס, 22 באוגוסט 2013
1 2 3  Eaude, Michael (2013-08-21). "Rosalía Mera obituary". The Guardian (באנגלית בריטית). נבדק ב-2024-07-06.
↑   דרור רייך, התופרת הקטנה שכבשה את העולם, באתר TheMarker‏, 25 באוגוסט 2013
↑  Richard Boudreaux, Seamstress to Fashion Pioneer, The Wall Street Journal, ‏17 באוגוסט 2013
↑  The billionaire and the Bulgari hotel, www.thetimes.com, ‏2024-07-06 (באנגלית)
↑  סוכנויות הידיעות, מתה רוסליה מרה, מייסדת ענקית האופנה זארה והאישה העשירה בספרד, באתר כלכליסט, 16 באוגוסט 2013
| --- | --- |
בקרת זהויות :  BNE: XX4359921  ISNI: 0000 0001 1818 1151  LCCN: n2017041145  VIAF: 169179853   WorldCat (עם VIAF): 169179853
רידים

רידים (באנגלית: Riddim) הוא מושג שמשמעותו הרקע הקצבי והמקצבי של שיר, בעיקר במוזיקה ג'מייקנית פופולרית משנות השבעים ואילך, ובסגנונות נוספים של מוזיקה מהאיים הקריביים. רידים הוא למעשה קטע תופים ובס, עליו יכולים להיות מולבשים שירים שונים. "רידים" קיים במוזיקת רגאיי, דאב, ראגמאפין ודנסהול, ולעיתים משמש גם כבסיס למוזיקת היפ הופ. המונח המקביל לו בסגנונות אחרים הוא "גרוב" או "ביט".
מקור המילה הוא בשיבוש בפטואה ג'מייקני למילה האנגלית Rhythm שמשמעה "קצב".
בבסיסו, הרידים הוא קטע של בס ותופים, ולעיתים, במיוחד ברגאיי, הוא כולל גם קטעי מלודיה בכלים נוספים, בעיקר כלי נשיפה. לפעמים משתתפת בו כל מחלקת הקצב. כיום רבים מהרידימים הם אלקטרוניים או דיגיטליים ומופקים על ידי מכונות תופים וסינתסייזרים.
פעמים רבות אותו רידים מועתק משיר אחד לשיר אחר, ונבנות עליו מלודיות שונות, מילים שונות או גם וגם. ברגאיי מקובל מאוד לקחת רידים ידוע ולהקליט על בסיסו שיר חדש. בג'מייקה היה נהוג לכלול בצד ב' של תקליטוני רגאיי גרסה כלית של השיר שבצד א', מה שאיפשר לאמנים אחרים לקחת אותה ולהקליט על בסיסה שיר חדש.
רידימים נחשבים מצליחים ככל שהשימוש בהם רב וממושך יותר. ברגאיי קיימים רידימים שמקורם בשירים מאמצע שנות השישים והשבעים, אשר זכו לעשרות ואף מאות שירים שנכתבו על בסיסם. לשיר Real Rock שהוקלט לראשונה ב-1967 קיים תיעוד של למעלה מ-370 גרסאות. שם הרידים נקבע בדרך כלל על פי שם השיר המקורי (Real Rock, Ali Baba, Stalag) או על פי גרסה מפורסמת שלו (Answer, General, M 16).
בשנות השמונים, עם תחילת התפתחות סגנון הראגא המשתמש במוזיקה אלקטרונית,  החלו מפיקי מוזיקה בג'מייקה להפיץ רידימים בשיטה חדשה: הם התמקדו ביצירת רידים דיגיטלי והפיצו אותו במקביל לעשרה עד עשרים אמנים, שהקליטו על גבו שירים שונים, כך גדלו סיכויי המפיק להפיץ להיטים מצליחים מיצירה בסיסית אחת. שיטה נוספת להפצה, שהצליחה יותר מחוץ לג'מייקה, הייתה הפקת "אלבום של רידים אחד", שכלל כ-10 גרסאות שונות של אותו רידים בתקליטי ויניל, או 16 גרסאות ויותר בתקליטורים. שמות הרידימים שהופצו בדרך זו נקבעו בדרך כלל על ידי המפיקים באופן שרירותי, ללא קשר לגרסה מסוימת שלהם.
הערות שוליים

↑  רשימת גרסאות השיר Real Rock באתר riddimguide.com.
רזא אסלאן

| --- | --- |

 לידה:  3 במאי 1972 (בן 52) טהראן, איראן
 מדינה:  איראן 
 מקום לימודים:  אוניברסיטת סנטה קלרה, אוניברסיטת איווה, אוניברסיטת הרווארד, אוניברסיטת קליפורניה בסנטה ברברה, סמינר לכמרים הרווארד, Del Mar High School 
 שפות היצירה:  אנגלית 
 בן או בת זוג:  Jessica Jackley 
 מספר צאצאים:  3 
 http://rezaaslan.com/
 
רֶזָא אסלאן (בפרסית: رضا اصلان; נולד ב-3 במאי 1972) הוא סופר איראני-אמריקאי ופרופסור לכתיבה יוצרת באוניברסיטת קליפורניה בריברסייד. כתב שני רבי מכר בנושאי דת, ומשמש כחבר באקדמיה האמריקאית לדת (American Academy of Religion). גרם לסנסציה כאשר אכל מוח אדם ולעג להינדואיזם.
ביוגרפיה

הוריו של אסלאן היגרו לארצות הברית בשנת 1979, בעקבות המהפכה האיראנית. הוא גדל באזור מפרץ סן פרנסיסקו. בגיל 15 המיר את דתו מאסלאם לאוונגליזם נוצרי, ובקיץ לפני שהחל את לימודיו באוניברסיטת הרווארד חזר לאסלאם השיעי.
הוא בעל תואר ראשון בלימודי דת מאוניברסיטת סנטה קלרה, תואר שני בלימודי תאולוגיה בבית הספר לדת של אוניברסיטת הרווארד, תואר שני בכתיבה יוצרת מאוניברסיטת איווה, ותואר דוקטור בסוציולוגיה מאוניברסיטת קליפורניה בסנטה ברברה. עבודת הדוקטורט שלו, שכותרתה "הג'יהאד העולמי כתנועה חברתית חוצת גבולות לאומיים: מסגרת תאורטית", עסקה באקטיביזם פוליטי מוסלמי עכשווי.
בשנת 2000 היה למרצה הראשון בארצות הברית שלימד לימודים אסלאמיים במשרה מלאה.[דרוש מקור]
פעילות

אסלאן פועל כמוסלמי מאמין לקידום זכויות אדם ושוויון בין המינים במדינות המוסלמיות ובמזרח התיכון, תוך קידום סובלנות דתית אסלאמית. אסלאן מגדיר עצמו כמוסלמי, סופי "המחויב כתלמיד לישו מנצרת", וטוען כי רואה בדת האסלאם כ"מוסד מעשה ידי אדם, שהוא מערכת סמלים ומטפורות המאפשר לבטא דרך השפה את הדברים שלא ניתנים לביטוי, וזו האמונה. אלו הסמלים והמטפורות שאני מעדיף, אך אינם יותר נכונים או שגויים מסמלים ומטפורות אחרות. זו שפה, זה כל מה שזה."
בשנת 2018 פרסם שכאשר הגיע מירדן לביקור בישראל עבר בידי נציגת השב"כ חקירה מאיימת המתאימה למדינת משטרה. השב"כ הגיב ש"הטענות בדבר איומים שהושמעו כלפי מר אסלאן במהלך השיחה וכן הטענות בדבר שאילת שאלות פוליטיות כלשהן, נבדקו על יד שב"כ ביסודיות בעקבות פנייתכם, נמצא כי הן משוללות כל יסוד ואין להן כל אחיזה במציאות".
חיבוריו

אין אלוהים מלבד אלוהים: מקורותיו של האסלאם, התפתחותו ועתידו. תרגום: יואב איתמר, תל אביב 2010
קנאי: החיים והתקופה של ישו מנצרת (אנ')
הערות שוליים

↑  מנחה ב-CNN חולל סערה כשאכל מוח אדם
↑  Reza Aslan outrages Hindus by eating human brains in CNN documentary
↑  Reza Aslan, No angel, The Economist, ‏Jul 27th 2013 (באנגלית)
↑  Aslan, Reza (October 13, 2014). Reza Aslan - Bigotry, Fundamentalism and Neo-Atheism in the Media. Interview with Cenk Uygur. The Young Turks.
↑  רזא אסלאן, ציוצים בטוויטר (באנגלית)
↑  איתמר אייכנר, טענה נוספת להשפלה בנתב"ג: "החוקרת אמרה לי - אתה שונא את נתניהו", באתר ynet, 15 באוגוסט 2018
| --- | --- |
בקרת זהויות :  NLI: 987007463558105171  PLWABN: 9810536998905606  BnF: cb16620897v (data)  GND: 131912887  ISNI: 0000 0000 7695 7547  LCCN: n2004049521  NKC: xx0042683  NLK: KAC200607454  NTA: 277176530  SUDOC: 090354605  VIAF: 85569678   WorldCat (עם VIAF): 85569678
קרב אוטיקה

קרב אוטיקה היה קרב שהתרחש בשנת 240 לפנה"ס במהלך מלחמת שכירי החרב, בין כוח קרתגי בפיקודו של חנו הגדול, לבין כוח מורדים תחת פיקודו של ספנדיוס. הקרב התרחש ליד העיר אוטיקה, ובסופו הובסו הקרתגים. הקרב גרם להחלפתו של חנו במפקד חדש, חמלקרת ברקה.
רקע

לאחר סיום המלחמה הפונית הראשונה התחייבה קרתגו לשלם לרומא פיצויי מלחמה בסך 3,200 כיכר כסף במשך 15 שנים. לפיכך לא היה באפשרות קרתגו לשלם לשכירי החרב שלחמו בצבאה את המגיע להם. לפיכך החליטה המועצה לכנס את כל השכירים יחד כדי לשכנע אותם לוותר על חלק מהשכר. השכירים קובצו בעיר קיסה, וחנו נשלח אליהם למשא ומתן. אולם חנו היה זר לשכירים שלא חיבבו אותו, והשכירים איימו לעלות על קרתגו העיר. לפיכך שלחו הקרתגים את גיסקו שהיה יותר מוכר לשכירים למשא ומתן חדש. גיסקו הצליח להגיע להסדר עם השכירים, אולם שני בעלי אמביציות מאתוס הלובי, וספנדיוס הקמפני, החזיקו בדעה שהרצון הטוב של הקרתגים הוא אך זמני עד שהשכירים יתפזרו ואז יהיה קל יותר להשמיד אותם.
בעזרת טרור והסתה הצליחו השניים להפוך למנהיגים בפועל של השכירים. גיסקו הרגיש בדבר ופעם העליב את השכירים כשאמר להם לדרוש את שכרם ממאתוס. השכירים נעלבו ובזזו את המטען של הנציגים הקרתגים. את גיסקו ועמיתיו לקחו במאסר. ספנדיוס ומאתוס החליטו לנצל את התלהבות החיילים והשביעו אותם להילחם לנצח בקרתגו. כל ערי אפריקה המשועבדות לקרתגים הצטרפו גם הן למורדים, וסיפקו להם ציוד ואספקה. כך נפתח המאבק המכונה מלחמת שכירי החרב.
הצדדים הלוחמים > הצבא הקרתגי

קרתגו השתמשה לרוב בשכירי חרב, ורק הקצינים וחלק מהפרשים היו פונים. אולם כעת כאשר השכירים התמרדו נאלצו הקרתגים לשלוח לקרב את אזרחי העיר. מרבית צבאו של חמלקרת היה מורכב מבני קרתגו, ומיעוטו מעריקים מהצבא המורד.
הקרתגים צעדו אז לקרב בשיטת חומת מגנים הדומה לפלנקס היווני. מאוחר יותר החלו להשתמש בשיטה המאניפולארית. גם חימושם היה דומה לאלו של הופליטים יוונים, קסדה עשויה ברונזה, שריון חזה מקשקשים או פשתן, מוקיים, מגן עגול וחנית קצרה.
מעט מאוד ידוע על איכותם של הפרשים בני קרתגו. אולם חמלקרת נעזר בפרשים הנומידיים של נארוואס, שנודעו כפרשים איכותיים במיוחד. הם רכבו על סוסים ללא רסן או אוכף ולרוב השליכו כידוני הטלה תוך כדי דהירה. הם נעזרו גם בחרבות קצרות ומגן קל. הם לא הוגנו בשריון וחלקם עטו עורות של בעלי חיים כגון נמרים. כמו כן חמלקרת נעזר בפרשים בני תערובת שנודעו בשם לובי-פונים, חמושים במגנים עגולים וחניתות.
יתרון הקרתגים על המורדים בא מחיל הפילים שלהם. הקרתגים השתמשו לרוב בפילים מזן פיל צפון אפריקני. פילים אלו היו קטנים יותר מהפילים האסייתיים, אם כי אוזניהם היו גדולות יותר וגבם קעור. גובהם היה 2.5 מטר והם היו כנועים ונוחים לאילוף. משקלם היה כמעט 6 טון, והם נשאו על גבם מגדל שבתוכו ישבו שניים שלושה אנשים קשתים או מטילי כידונים. מלבד זאת היה גם נהג שכיוון את הפיל. במקרה שהפיל איבד שליטה נהגו הקרתגים לתקוע גרזן או אזמל בין עיניו. לעיתים נדירות השתמשו הקרתגים גם בפילים אסייתיים גדולים יותר אך קשים לשליטה.
הצדדים הלוחמים > צבא המורדים

צבא המורדים היווה תערובת של שלל עממים שונים, ביניהם לובים, איברים, גאלים, נומידיים, וכו' מה שהקשה לפקד עליהם וגרם לא פעם לחיכוכים בינם לבין מפקדיהם.
הלובים לחמו במבנה הדוק, הם השתמשו בעיקר בחניתות קצרות ומגנים עגולים. מיגונם כלל קסדות ושריון חזה עשוי פשתן. האיברים לחמו במבנה אחיד, הם לבשו טוניקות סגולות, וחבשו קסדות עור. הם השתמשו בעיקר בכידוני הטלה ובחרבות פלקטה. הגאלים לחמו ברובם ללא שריון, וחלקם אף לחמו ללא בגדים כלל. הם השתמשו בחרבות ארוכות שנועדו בעיקר לשיסוף, ולרבות מהן אף היה קצה מעוגל.
הקרב

מרבית ערי צפון אפריקה הצטרפו אל המורדים. בין הערים הבודדות שנותרו נאמנות לקרתגו נמנו אוטיקה והיפקארה. בתגובה גייס מאתוס כוח שמנה על פי טענות פוליביוס 70,000 איש, ופתח במצור על היפקארה, בעוד ספנדיוס צר על אוטיקה. חוקרים מודרניים סוברים שהמספר שמציע פוליביוס הוא מוגזם. בשעה קשה זו, בחרו הקרתגים כמפקד את חנו הגדול. אריסטוקרט עשיר, שנתפס כמייצג מעמד האצולה בקרתגו. בחירה זו מעלה תמיהות, שכן חנו היה הגורם לפרוץ המרד מלכתחילה. על התשובה לכך רומז פוליביוס עצמו, כאשר הוא מציין שחנו כבר הצליח להכניע פעם עיר בצפון אפריקה. משמע לחנו הייתה כבר היכרות עם המקום ועם צורות הלחימה האפריקאיות.
חנו, הצליח לחדור לעיר עם מספר חיילים לא ידוע. אולם כוחותיו כללו ככל הנראה בערך 100 פילי מלחמה וכן נשק כבד כגון קטפולטות מרגמות ובליסטראות. חנו, הורה לערוך את הנשק הכבד מול החומות, והוציא את כל החיילים מול הצבא המורד. על פרטי הקרב עצמו ידוע מעט. המורדים לחמו באומץ, אולם לא יכלו לפילי המלחמה שהתפרצו אל מחנם ולכן הורה מאתוס על נסיגה. חנו, למרות ניסיונו הצבאי הדל, הכיר את שיטות הלחימה של הנומידים והאפריקאים, וידע שלרוב אחרי הפסד הם נוהגים לדהור על סוסיהם הרחק מהאויב במשך כמה ימים, ורק אז לחזור ולתקוף בכוחות מחודשים. לפיכך "הזניח את החיילים והמחנה, חזר העירה ודאג רק לנוחותו האישית".
אלא שהשכירים כבר לחמו בעבר תחת פיקודו של חמלקרת ברקה. ברקה לימד אותם להעז, לפעול בצורה מפתיעה ולתקוף התקפות מהירות בנוסח פגע וברח. מצוידים בלקחים אלו, התכנסו חזרה החיילים על גבי גבעה מוקפת קוצים שהגישה אליה הייתה קשה, ותקפו את החיילים הקרתגים שחגגו את ניצחונם והזניחו את השמירה. התקפת הפתע הפתיעה את החיילים, והם נאלצו להימלט אל תוך החומות תוך שהם מפקירים מאחור ציוד, נשק ואספקה. וכן את כלי הירי הכבדים שחנו הורה להוציא לפני כן מחוץ לחומות.
תוצאות

בקרתגו התאכזבו מהקרב, המצור על אוטיקה הודק הודות לכלי המצור החדשים שנלקחו שלל מהקרתגים. חנו החמיץ הזדמנות נוספת להכות בשכירים באזור גורזה (gurza), ובלחץ ההמונים, נבחר חמלקרת ברקה למפקד החדש. המורדים לא יכלו לנצל עד הסוף את ניצחונם, בשל תבוסתם בקרב מקאראס, ועריקתם של חיילים נומידים רבים בפיקודו של נארוואס. אוטיקה והיפקארה נכנעו לבסוף רק בשנה הבאה.
הקרב בתרבות

בספרו של גוסטב פלובר "שלמבו", ישנו פרק בשם "חנו" המתאר את הקרב.
לקריאה נוספת

פוליביוס, היסטוריה. כרך ראשון - ספרים א-ו. תרגם וכתב מבואות בנימין שימרון. ירושלים, מוסד ביאליק, תשנ"א (1991).
Dexter Hoyos, Truceless War, Carthages Fight for Survival, 241 to 237 BC, History of Warfare 2007.
הערות שוליים

↑  .Hoyos, p. 89
↑  פוליביוס, ספר ראשון, 66.
↑  פוליביוס, ספר ראשון, 70.
↑  שארל פיקאר, חיי יום יום בקרת חדשת, עמ' 141.
↑  פוליביוס, ספר ראשון, 73.
↑  פוליביוס, ספר ראשון, 77.
↑  בנימין שימרון, תרגום מיוונית לפוליביוס, עמ' 104 הערה 2.
↑  .Hoyos, p. 89-90
1 2  פוליביוס, ספר ראשון, 74.
↑  פוליביוס, ספר ראשון, 77.
↑  בנימין שימרון, תרגום מיוונית לפוליביוס, עמ' 105 הערה 1.
↑  פוליביוס, ספר ראשון, 82.
↑  הפרק הרלוונטי בוויקיטקסט בצרפתית
קריקטורה מודרנית המתארת את חנו הגדול (קיצוני מימין) מפקד הכוחות הקרתגיים
קופה אמריקה 1995

| --- | --- |

 מארחת:  אורוגוואי אורוגוואי
 תקופת התחרות:  5 ביולי 1995 – 23 ביולי 1995 (19 ימים)
 מספר משתתפות:  12
 הזוכה:  אורוגוואי אורוגוואי
 מספר משחקים:  26
 מספר שערים:  69 (2.65 בממוצע למשחק)
 מספר צופים:  415,700 (15,988 בממוצע למשחק)
 מלך השערים:  ארגנטינה גבריאל בטיסטוטה מקסיקו לואיס גרסיה   (4 שערים כל אחד)
 השחקן המצטיין:  אורוגוואי אנסו פרנצ'סקולי
 → 19931997 ←
 
תחרות הקופה אמריקה 1995 (1995 Campeonato Sudamericano Copa América), הוא גביע אליפות אמריקה הדרומית בכדורגל ה-37. הטורניר נערך באורוגוואי בין ה-5 ביולי ל-23 ביולי 1995, ואורגן על ידי התאחדות הכדורגל הדרום אמריקאית (CONMEBOL). בטורניר השתתפו נבחרות מקסיקו וארצות הברית כנבחרות אורחות.
הנבחרת המארחת אורוגוואי זכתה בטורניר, לאחר שגברה על ברזיל בדו-קרב בעיטות עונשין, לאחר שוויון 1-1 בסיום המשחק. בשלבי ההכרעה של הטורניר נקבע כי במקרה של שוויון לא ישוחקו 30 דקות הארכה, אלא המשחק יועבר להכרעה מיידית בדו-קרב פנדלים.
אצטדיונים

הטורניר שוחק בארבעה אצטדיונים בארבע ערים שונות. הגדול מביניהם, אצטדיון סנטנאריו במונטווידאו, אירח את משחק הגמר.
| עיר | אצטדיון | תכולה |
| --- | --- | --- |
| מונטווידאו | אצטדיון סנטנאריו | 65,235 |
| מלדונדו | אצטדיון דומינגו בורגניו | 22,000 |
| ריברה | אצטדיון אטיליו פאיבה אוליברה | 30,000 |
| פאיסנדו | אצטדיון פארקה ארטיגאס | 25,000 |
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אורוגוואי | 7 | 3 | 2 | 1 | 0 | 6 | 2 | 4 |
|  פרגוואי | 6 | 3 | 2 | 0 | 1 | 5 | 4 | 1 |
|  מקסיקו | 4 | 3 | 1 | 1 | 1 | 5 | 4 | 1 |
|  ונצואלה | 0 | 3 | 0 | 0 | 3 | 4 | 10 | -6 |
| 0 | 1 | 2 |
| --- | --- | --- |
|  אורוגוואי | 4 – 1 | ונצואלה   |
|  פרגוואי | 2 – 1 | מקסיקו   |
|  אורוגוואי | 1 – 0 | פרגוואי   |
|  מקסיקו | 3 – 1 | ונצואלה   |
|  פרגוואי | 3 – 2 | ונצואלה   |
|  אורוגוואי | 1 – 1 | מקסיקו   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 6 | 0 | 6 |
|  קולומביה | 4 | 3 | 1 | 1 | 1 | 2 | 4 | -2 |
|  אקוודור | 3 | 3 | 1 | 0 | 2 | 2 | 3 | -1 |
|  פרו | 1 | 3 | 0 | 1 | 2 | 2 | 5 | -3 |
| 0 | 1 | 2 |
| --- | --- | --- |
|  קולומביה | 1 – 1 | פרו   |
|  ברזיל | 1 – 0 | אקוודור   |
|  קולומביה | 1 – 0 | אקוודור   |
|  ברזיל | 2 – 0 | פרו   |
|  אקוודור | 2 – 1 | פרו   |
|  ברזיל | 3 – 0 | קולומביה   |
שלב הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארצות הברית | 6 | 3 | 2 | 0 | 1 | 5 | 2 | 3 |
|  ארגנטינה | 6 | 3 | 2 | 0 | 1 | 6 | 4 | 2 |
|  בוליביה | 4 | 3 | 1 | 1 | 1 | 4 | 4 | 0 |
|  צ'ילה | 1 | 3 | 0 | 1 | 2 | 3 | 8 | -5 |
| 0 | 1 | 2 |
| --- | --- | --- |
|  ארצות הברית | 2 – 1 | צ'ילה   |
|  ארגנטינה | 2 – 1 | בוליביה   |
|  בוליביה | 1 – 0 | ארצות הברית   |
|  ארגנטינה | 4 – 0 | צ'ילה   |
|  בוליביה | 2 – 2 | צ'ילה   |
|  ארצות הברית | 3 – 0 | ארגנטינה   |
שלב הבתים > דירוג הנבחרות במקום השלישי

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
| מקסיקו מקסיקו | 4 | 3 | 1 | 1 | 1 | 5 | 4 | 1  |
| בוליביה בוליביה | 4 | 3 | 1 | 1 | 1 | 4 | 4 | 0  |
| אקוודור אקוודור | 3 | 3 | 1 | 0 | 2 | 2 | 3 | -1 |
שלב הנוק-אאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 16 ביולי - מונטווידאו | 16 ביולי - מונטווידאו |   |   |  |  |   |   |  |  |
|  | 16 ביולי - מונטווידאו | 16 ביולי - מונטווידאו |   |   |  |  |   |   |  |  |
|  |   קולומביה |  1 (5) |   |   |  |  |   |   |  |  |
|  |   קולומביה |  1 (5) |   |   | 19 ביולי - מונטווידאו | 19 ביולי - מונטווידאו |   |   |  |  |
|  |   פרגוואי |  1 (4) |   |   | 19 ביולי - מונטווידאו | 19 ביולי - מונטווידאו |   |   |  |  |
|  |   פרגוואי |  1 (4) |   |   |   קולומביה |  0 |   |   |  |  |
|  | 16 ביולי - מונטווידאו | 16 ביולי - מונטווידאו |   |   |   קולומביה |  0 |   |   |  |  |
|  | 16 ביולי - מונטווידאו | 16 ביולי - מונטווידאו |   |   |   אורוגוואי |  2 |   |   |  |  |
|  |   אורוגוואי |  2 |   |   |   אורוגוואי |  2 |   |   |  |  |
|  |   אורוגוואי |  2 |   |   |  |  |   |   | 23 ביולי - מונטווידאו | 23 ביולי - מונטווידאו |
|  |   בוליביה |  1 |   |   |  |  |   |   | 23 ביולי - מונטווידאו | 23 ביולי - מונטווידאו |
|  |   בוליביה |  1 |   |   |  |  |   |   |   אורוגוואי |  1 (5) |
|  | 17 ביולי - פאיסנדו | 17 ביולי - פאיסנדו |   |   |  |  |   |   |   אורוגוואי |  1 (5) |
|  | 17 ביולי - פאיסנדו | 17 ביולי - פאיסנדו |   |   |  |  |   |   |   ברזיל |  1 (3) |
|  |   ארצות הברית |  0 (4) |   |   |  |  |   |   |   ברזיל |  1 (3) |
|  |   ארצות הברית |  0 (4) |   |   | 20 ביולי - מלדונדו | 20 ביולי - מלדונדו |   |   |  |  |
|  |   מקסיקו |  0 (1) |   |   | 20 ביולי - מלדונדו | 20 ביולי - מלדונדו |   |   | משחק על המקום השלישי | משחק על המקום השלישי |
|  |   מקסיקו |  0 (1) |   |   |   ארצות הברית |  0 |   |   | משחק על המקום השלישי | משחק על המקום השלישי |
|  | 17 ביולי - ריברה | 17 ביולי - ריברה |   |   |   ארצות הברית |  0 |   |   |  22 ביולי - מלדונדו |  22 ביולי - מלדונדו |
|  | 17 ביולי - ריברה | 17 ביולי - ריברה |   |   |   ברזיל |  1 |   |   |  22 ביולי - מלדונדו |  22 ביולי - מלדונדו |
|  |   ברזיל |  2 (4) |   |   |   ברזיל |  1 |   |   |   קולומביה |  4 |
|  |   ברזיל |  2 (4) |   |   |  |  |   |   |   קולומביה |  4 |
|  |   ארגנטינה |  2 (2) |   |   |  |  |   |   |   ארצות הברית |  1 |
|  |   ארגנטינה |  2 (2) |   |   |  |  |   |   |   ארצות הברית |  1 |
שלב הנוק-אאוט > רבע הגמר

| 0 | 1 | 2 | 3 | 4 |
| --- | --- | --- | --- | --- |
| 16 ביולי 1995 |  קולומביה | 1–1‏ה |  פרגוואי | אצטדיון סנטנאריו, מונטווידאו |
| 16 ביולי 1995 | פרדי רינקון  53' |  | חואן קרלוס וייאמאיור  26' | אצטדיון סנטנאריו, מונטווידאו |
|   |   | תוצאת פנדלים |   |   |
|   |  פרדי רינקון    אלקסיס מנדוסה    ניבר ארבולדה    וילמר קבררה    פאוסטינו אספרייה | 5–4 |  חואן רמון חארה    רוברטו אקוניה    אדריאנו סאמנייגו    אדגר דניס    קרלוס גמארה |   |
| 0 | 1 | 2 | 3 | 4 |
| --- | --- | --- | --- | --- |
| 16 ביולי 1995 |  אורוגוואי | 2–1 |  בוליביה | אצטדיון סנטנאריו, מונטווידאו |
| 16 ביולי 1995 | מרסלו אוטרו  1'   דניאל פונסקה  30' |  | אוסקר כרמלו סאנצ'ס  71' | אצטדיון סנטנאריו, מונטווידאו |
| 0 | 1 | 2 | 3 | 4 |
| --- | --- | --- | --- | --- |
| 17 ביולי 1995 |  ארצות הברית | 0–0‏ה |  מקסיקו | אצטדיון פארקה ארטיגאס, פאיסנדו |
| 17 ביולי 1995 |   |  |   | אצטדיון פארקה ארטיגאס, פאיסנדו |
|   |   | תוצאת פנדלים |   |   |
|   |  אריק וינאלדה    ג'ו מקס מור    פול קליגיורי    פרנק קלופאס | 4–1 |  לואיס גרסיה פוסטיגו    קרלוס ארמוסיו    אלברטו קויוטה |   |
| 0 | 1 | 2 | 3 | 4 |
| --- | --- | --- | --- | --- |
| 17 ביולי 1995 |  ברזיל | 2–2‏ה |  ארגנטינה | אצטדיון אטיליו פאיבה אוליברה, ריברה |
| 17 ביולי 1995 | אדמונדו  9'   טוליו  81' |  | אבל באלבו  2'   גבריאל בטיסטוטה  29' | אצטדיון אטיליו פאיבה אוליברה, ריברה |
|   |   | תוצאת פנדלים |   |   |
|   |  רוברטו קרלוס    טוליו    אנדרה קרוס    דונגה    אדמונדו | 4–2 |  הוגו פרס    אלברטו אקוסטה    דייגו סימאונה    נסטור פאברי |   |
שלב הנוק-אאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 19 ביולי 1995 |  אורוגוואי | 2–0 |  קולומביה | אצטדיון סנטנאריו, מונטווידאו |
| 19 ביולי 1995 | אדגרדו אדינולפי  51'   מרסלו אוטרו  70' |  |  | אצטדיון סנטנאריו, מונטווידאו |
| 0 | 1 | 2 | 3 | 4 |
| --- | --- | --- | --- | --- |
| 20 ביולי 1995 |  ברזיל | 1–0 |  ארצות הברית | אצטדיון דומינגו בורגניו, מלדונדו |
| 20 ביולי 1995 | אלדאיר  13' |  |  | אצטדיון דומינגו בורגניו, מלדונדו |